*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2012. gada 26.****jūnija noteikumos** **Nr. 444 "Kārtība, kādā zvērināts tiesu izpildītājs pēc ieinteresēto personu lūguma piegādā tiesas pavēstes un citus dokumentus"**

Izdoti saskaņā ar

Tiesu izpildītāju likuma 74. panta otro daļu

Izdarīt Ministru kabineta 2012. gada 26. jūnija noteikumos Nr. 444 "Kārtība, kādā zvērināts tiesu izpildītājs pēc ieinteresēto personu lūguma piegādā tiesas pavēstes un citus dokumentus" (Latvijas Vēstnesis, 2012, 102.nr.) šādus grozījumus:

1. Papildināt noteikumus ar 3.1 un 3.2 punktu šādā redakcijā:

"3.1 Amata atlīdzību takses apmērā par dokumentu piegādāšanu un dokumenta piegādei nepieciešamos izdevumus pēc zvērināta tiesu izpildītāja norādījuma iemaksā zvērināta tiesu izpildītāja saimnieciskās darbības kontā. Minēto summu nesamaksāšana var būt pamats atteikumam veikt dokumenta piegādi. Amata atlīdzība takses apmērā par dokumentu piegādāšanu un dokumenta piegādei nepieciešamie izdevumi zvērinātam tiesu izpildītājam sedzami arī gadījumā, kad dokumenta izsniegšana šajos noteikumos noteiktajā kārtībā nav bijusi iespējama.

3.2 Par šo noteikumu 4.2. apakšpunktā minēto dokumenta kopijas pareizības apliecināšanu, ja tā saistīta ar iesnieguma par dokumenta piegādi noformēšanu iesniegšanai zvērinātam tiesu izpildītājam, amata atlīdzība takses apmērā papildus nav maksājama."

2. 4. punktā:

papildināt 4.1.3.1. apakšpunktu ar vārdiem "(ja dokuments ir Civilprocesa likumā noteiktais parādnieka brīdinājums par nekustamā īpašuma labprātīgu pārdošanu izsolē tiesas ceļā vai saistību bezstrīdus piespiedu izpildīšanu, vai tiesas brīdinājums par maksājuma saistības piespiedu izpildīšanu tas norādāms īpaši)";

papildināt 4.2. apakšpunktu ar vārdiem "un vienu tā kopiju, kuras atbilstību dokumenta oriģinālam apliecina zvērināts tiesu izpildītājs (turpmāk – dokumenta kopija)";

svītrot 4.3. apakšpunktu.

3. Svītrot 7. punktā vārdus "kurš atbildīgs par dokumentu saņemšanu".

4. 9. punktā:

svītrot vārdus "kopā ar adresātu dzīvojošam";

papildināt ar jaunu ceturto teikumu šādā redakcijā:

"Civilprocesa likumā noteikto parādnieka brīdinājumu par nekustamā īpašuma labprātīgu pārdošanu izsolē tiesas ceļā vai brīdinājumu par saistību bezstrīdus piespiedu izpildīšanu, kā arī tiesas brīdinājumu par maksājuma saistības piespiedu izpildīšanu izsniedz tikai adresātam personīgi."

5. Papildināt 10. punktu aiz vārda "tālruni" ar vārdiem "personas oficiālo elektronisko adresi, ja personai ir aktivizēts oficiālās elektroniskās adreses konts".

6. 11.punktā:

aizstāt 11. punktā vārdus "zvērināta tiesu izpildītāja sagatavotajā aktā" ar vārdiem "uz dokumenta kopijas";

svītrot punkta otro teikumu.

7. Izteikt 12. punkta pirmo teikumu šādā redakcijā:

"Ja adresāts atsakās pieņemt dokumentu, zvērināts tiesu izpildītājs adresātu informē par dokumenta veidu un izskaidro atteikuma sekas, kas iestājas saskaņā ar šo noteikumu [3. punktu](http://likumi.lv/doc.php?id=249814#p3). Ar šo brīdi dokuments uzskatāms par piegādātu."

8. Svītrot 13. punkta otro un trešo teikumu.

9. 14. punktā:

izteikt punkta ievaddaļu šādā redakcijā:

"14. Par dokumenta nodošanu adresātam, adresāta atteikumu pieņemt dokumentu, vai to, ka dokumentu nav bijis iespējams piegādāt, kā arī visām darbībām, ko zvērināts tiesu izpildītājs veicis, lai piegādātu dokumentu, zvērināts tiesu izpildītājs sastāda aktu, norādot šo darbību veikšanas datumu, laiku un vietu, kā arī ievērojot citas zvērināta tiesu izpildītāja lietvedību regulējošajās tiesību normās noteiktās prasības. Papildus zvērināts tiesu izpildītājs aktā norāda:";

svītrot 14.4. apakšpunktu;

papildināta ar 14.7. apakšpunktu šādā redakcijā:

"14.7. par šo noteikumu 13. punktā norādīto darbību veikšanu un to, vai adresāts zvērināta tiesu izpildītāja noteiktajā termiņā ieradies zvērināta tiesu izpildītāja birojā saņemt dokumentu."

10. Izteikt 15. punktu šādā redakcijā:

"15. Aktu paraksta zvērināts tiesu izpildītājs."

11. Svītrot noteikumu 16. punktu.

12. Izteikt 17. punktu šādā redakcijā:

"17. Akta oriģināleksemplāru, kuram pievienota dokumenta kopija, zvērināts tiesu izpildītājs glabā šo noteikumu 6. punktā minētajā mapē. Akta norakstu zvērināts tiesu izpildītājs izsniedz iesniedzējam, bet, ja dokuments ir tiesas brīdinājums par maksājuma saistības piespiedu izpildīšanu – iesniedz rajona (pilsētas) tiesas zemesgrāmatu nodaļai, kura brīdinājumu sagatavojusi. Ja dokumenta piegāde nav iespējama vai adresāts atteicies pieņemt dokumentu, zvērināts tiesu izpildītājs kopā ar akta norakstu iesniedzējam, bet, ja dokuments ir tiesas brīdinājums par maksājuma saistības piespiedu izpildīšanu – rajona (pilsētas) tiesas zemesgrāmatu nodaļai, kura brīdinājumu sagatavojusi, izsniedz dokumenta oriģinālu."

13. Papildināt noteikumus ar V nodaļu šādā redakcijā:

"**V. Noslēguma jautājumi**

18. Grozījums šo noteikumu 10. punktā, kas paredz informācijas nosūtīšanu iesniedzējam uz tā oficiālo elektronisko adresi, ja tam ir aktivizēts oficiālās elektroniskās adreses konts, stājas spēkā 2020. gada 1. janvārī.

19. Grozījumi, ar kuriem svītrots šo noteikumu 4.3. apakšpunkts un 16. punkts, kā arī grozījumi šo noteikumu 11 un 17. punktā attiecībā uz zvērināta tiesu izpildītāja un adresāta rīcību ar tiesas izsniegtu paraksta veidlapu stājas spēkā vienlaikus ar grozījumiem Civilprocesa likuma 56. panta septītajā daļā par tiesu izpildītāja vai viņa palīga sastādīta akta kā tiesas dokumenta piegādi apliecinoša dokumenta iesniegšanu tiesā, ja tiesas dokumentu piegādi veicis zvērināts tiesu izpildītājs vai viņa palīgs."

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs